આમ જ્યાં પણ આતંકવાદનો ઉલ્લેખ થાય છે, પાકિસ્તાની સેન્સર બોર્ડનાં રુંવાડાં ઊભાં થઈ જાય છે અને ફિલ્મની રિલીઝ રોકવા માટે યથાસંભવ પ્રયાસો કરે છે. 2017માં આવેલી ‘નામ શબાના’નાં કેટલાક સીન્સ હટાવ્યા બાદ તેને મંજૂરી મળી હતી, પરંતુ ઇસ્લામાબાદના એક થિયેટરમાં ફિલ્મની રિલીઝ કોઈ એડિટિંગ વિના કરવામાં આવી હતી, ત્યાર બાદ સેન્સર બોર્ડે સમગ્ર પાકિસ્તાનમાં ફિલ્મ પર પ્રતિબંધ મૂક્યો હતો. 2012માં રિલીઝ થયેલી નીરજની ફિલ્મ ‘બેબી’ પર પણ પાકિસ્તાનમાં પ્રતિબંધ મૂકવામાં આવ્યો હતો, કારણ કે એક આતંકવાદીને પકડવા માટે ભારતીય એજન્ટોએ પાર પાડેલા મિશન પરની આ ફિલ્મ પાકિસ્તાનને આઇનો બતાવે છે. પાકિસ્તાનનું કહેવું હતું કે, ફિલ્મ મુસલમાનોની નકારાત્મક છબિ રજૂ કરે છે.